აფხაზეთის ასსრ-ის უმაღლესი საბჭოს არჩევნები (1971)
აფხაზეთის ავტონომიური საბჭოთა სოციალისტური რესპუბლიკის უმაღლესი საბჭოს 1971 წლის არჩევნები — აფხაზეთის ასსრ-ის უმაღლესი საბჭოს დეპუტატების რიგით მერვე არჩევნები, რომელიც გაიმართა 1971 წლის 13 ივნისს. კენჭისყრის შედეგად ავტონომიური რესპუბლიკის მოსახლეობამ უმაღლესი წარმომადგენლობითი ორგანოს შემადგენლობა დააკომპლექტა. აფხაზეთის ასსრ-ის VIII მოწვევის უმაღლესი საბჭოს პირველი სესია შედგა 1971 წლის 5 ივლისს ქალაქ სოხუმში.